钦定古今图书集成/明伦汇编/官常典/第647卷 > 刘秩
## 钦定古今图书集成/明伦汇编/官常典/第647卷 > 刘秩

按《苏州府志》：“秩字伯序，南昌丰城人。吴元年任崇明
州，次年改州为县。秩为政明而不苛，廉而能恕，民乐
其化。又奏减酒税盐课及涂田未成而有赋者，章凡
四上，省其估户三万有奇，民德之，为建生祠，秦约为
记。崇有天赐场，豪民与官吏党结私贩，秩绳以法，奸
党诬构之。其子名孙，年十二，往诉于巡行使臣，引见”
上，上亲问得实，党皆伏诛，事遂白秩弃官归。尤长于
诗，祀名宦。